als_Latn dik_Latn sna_Latn
SHBA, fillon mbyllja e pjesshme e qeverisë
Të hënën, Dhoma e Përfaqësuesve e kontrolluar nga republikanët miratoi tre herë një projekt-ligj për shpenzimet qeveritare, pjesë e së cilit ishte shtyrja e zbatimit të ligjit të presidentit Obama për sigurimet shëndetësore. Në të tre rastet, Senati i kontrolluar nga demokratët hodhi poshtë projekt-ligjin e Dhomës së Përfaqësuesve.
Ky ngërç politik mes dy dhomave të Kongresit do të thotë se qeveria amerikane do të fillojë menjëherë mbylljen e të gjitha shërbimeve në përjashtim të shërbimeve thelbësore.
Pavarësisht nga përpjekjet e ligjvënësve deri në orët e vona, ata nuk arritën të tejkalonin ngërçin partiak mbi ligjin e sigurimeve shëndetësore. 1 tetori është data e fillimit të një elementi të rëndësishëm të këtij ligji. Sot presidenti Obama do të flasë mbi pjesët e ligjit të sigurimeve shëndetësore të cilat do të hyjnë në fuqi sot pavarësisht nga mbyllja e qeverisë. Shumë amerikanë të cilët nuk kanë sigurime shëndetësore do të jenë në gjendje të regjistrohen për të përfituar nga subvencionet qeveritare të nënvizuara në ligjin e sigurimeve shëndetësore.
Dje, presidenti Obama tha se mbyllja e qeverisë është një papërgjegjësi e madhe dhe pengon rimëkëmbjen e ekonomisë.
2 Komente
-
nastradini October 1, 18:07
MIRA JA BERI OBAMES KONGRESI AMERIKAN!
Presidenti Obama duhet te kuptoje se SHBA eshte gjigandi i prodhimit dhe teknollogjise boterore dhe Kongresi nuk mund te lejoje printimin e dollareve per bamiresi dhe ndihma sociale> Prandaj edhe ja ka hedhur poshte buxhetin e propozuar. Obama e mori borxhin nga 70 % te GDP-se dhe e coi ne 107 % dhe kerkon akoma qe ta thelloje ate. Prandaj edhe nastradini thote:
MIRA JA BERI OBAMES KONGRESI AMERIKAN!
-
beni October 2, 08:02
Amerika esht me keq se Greqia!
als_Latn als_Latn als_Latn als_Latn als_Latn als_Latn unk eng_Latn als_Latn als_Latn als_Latn unk bem_Latn als_Latn